Judenburg
<s>Judenburg je grad u sredini Austrije od 10,072 stanovnika, on je i administrativni i privredni centar Okruga Murtal i važno transportno čvorište između Seetalskih Alpa i doline Mure.</s>

<s>Geografske karakteristike</s>

<s>Judenburg leži na jugu Gornje Štajerske, u dolini rijeke Mure, koja se tu zove Aichfeld.</s>

<s>Historija</s>

<s>Judenburg je prvi put spomenut u dokumentima 1074. pod imenom Judinburch.</s><s>Do 1240. uspio je dobiti status trgovišta i podići dio gradskih bedema i toranj, tako da je 1277. dobio status grada,</s>

<s>Za srednjeg vijeka bio je jedan od najvećih štajerskih trgovačkih centara za željezo i sol i promet sa Venecijom.</s><s>U to vrijeme podignut je i zamak, u kom je kasnije djelovala slikarsko - kiparska škola, u kojoj su djelovali majstori kao Hans von Judenburg, Wölfl der Maler i brojni drugi.</s>

<s>Judenburg se od 16. vijeka razvio u metalurški centar, tako da je tokom 19. vijeka imao brojne vodeničke kovačnice, koje su proizvodile tada vrlo tražene kose.</s><s>Prva čeličana podignuta je 1906.</s>

<s>Znamenitosti</s>

<s>Najveća znamenitost Judenburga i njegov simbol je gotovo 76 metara visok toranj, čija je izgradnja započela u 15. vijeku.</s><s>Orginalno je podignut kao zvonik za nedaleku parohijsku crkvu sv Nikole, koja ga nije imala.</s><s>Kasnije je korišten i kao vatrogasna osmatračnica, ali kako je u 19. vijeku, bilo puno požara, i on je gorio, tako da je njegov današnji izgled rezultat obnove nakon posljednjeg velikog požara - 1840.</s><s>Danas se na njegovom platou na visini od 50 m, nalazi jedan od najmodernijih evropskih opservatorija.</s>

<s>Pored tog to je i parohijska crkva podignuta nakon 1413., prvi put proširivana 1478., a nakon tog i od 1504. -37.</s><s>Ona je nakon 1670. potpuno obnovljena u baroknom stilu i restaurirana od 1899. do 1902.</s><s>U njoj se nalazi kamena skulptura Madonne (oko 1420.- 1425.) rad domaćeg majstora Hans von Judenburga.</s>

<s>Privreda</s>

<s>Judenburg je i danas metalurški centar, sa dva velika poduzeća iz te branše; čeličanom Stahl Judenburg GmbH i 
tvornica opruga Styria Federn GmbH.</s><s>Pored tog grad ima i tvornicu sapuna, kartona i plastičnih brtvila.</s>

<s>Pobratimski gradovi</s>

<s>Judenburg je član udruženja Evropske Unije - Douzelage, u kojoj su zasad 27 gradova, pa je zbratimljen sa 26 grada.</s>

<s>Izvori</s>

<s>Vanjske veze</s>

<s>Službene stranice Judenburga 
Gradovi i naselja Štajerske
Gradovi u Austriji</s>

